पालदा औद्योगिक क्षेत्र का रेट जोन बदलने की मांग
इंदौर | पालदा औद्योगिक क्षेत्र के उद्योगपतियों को हाल ही में नगर निगम से संपत्ति कर के बिल जारी हुए हैं। इसे लेकर उद्योगपतियों में नाराजगी है। पालदा औद्योगिक संगठन ने इस संबंध में बैठक भी की है। बैठक में उद्योगपतियों ने कहा- सांवेर और पोलोग्राउंड औद्योगिक क्षेत्र काफी विकसित है, लेकिन इसे नगर निगम ने न्यूनतम रेट जोन में रखा है, वहीं पालदा में किसी तरह का विकास नहीं हुआ है, उसके बाद भी इसे रेट जोन 3 में रखा गया है। पालदा के उद्योगपतियों को सांवेर और पोलोग्राउंड के उद्योगपतियों से 20 फीसदी ज्यादा टैक्स भरना होता है, इसलिए निगम से मांग की जाएगी कि रेट जोन में बदलाव किया जाए और क्षेत्र का विकास किया जाए। उद्योगपतियों का यह भी कहना है पालदा पहले पंचायत क्षेत्र में था, तब कई उद्योगपतियों ने पंचायत को साल 2014-15 का एडवांस टैक्स भर दिया है।
awa_Deva hin_Deva